CELEX: 62011TN0613
Language: da
Date: 2011-12-05 00:00:00
Title: Sag T-613/11: Sag anlagt den 5. december 2011 — VMS Deutschland mod Kommissionen

4.2.2012   
            
            
               DA
            
            
               Den Europæiske Unions Tidende
            
            
               C 32/35
            
         Sag anlagt den 5. december 2011 — VMS Deutschland mod Kommissionen
   (Sag T-613/11)
   2012/C 32/71
   Processprog: tysk
   
      Parter
   
   
      Sagsøger: VMS Deutschland Holdings GmbH (Darmstadt, Tyskland) (ved advokaterne D. Pohl, G. Burwitz, M. Maier og P. Werner)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse af 26. januar 2011 K(2011) 275 endelig, i en procedure om Tysklands statsstøtte C 7/2010 »KStG, Sanierungsklausel« annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende vedrørende foranstaltningens manglende prima facie selektivitet
               Sagsøgeren har i forbindelse med det første anbringende bl.a. gjort gældende, at saneringsklausulen i § 8c, stk. 1a i den tyske lov om selskabsskat (KStG) om overførsel af tab for virksomheder, der er overtaget af en anden virksomhed med henblik på sanering, ikke er selektiv. Der foreligger efter sagsøgerens opfattelse ikke en statsstøtteordning, som omhandlet i artikel 107, stk. 1, TEUF, idet der ikke kan konstateres en undtagelse fra det relevante referencesystem.
            
         
               2)
            
            
               Andet anbringende vedrørende generel foranstaltning
               Sagsøgeren har dertil bl.a. gjort gældende, at den tekniske sondring efter den økonomiske situation og en virksomheds kapacitet er en teknisk regel, der som en generel foranstaltning ikke kan falde ind under anvendelsesområdet for artikel 107, stk. 1, TEUF. Det er sagsøgerens opfattelse, at en sådan bestemmelse efter en samlet økonomisk betragtning kommer enhver virksomhed til gode, selv om kun visse virksomheder faktisk er i stand til reelt at benytte sig af reglen på et bestemt tidspunkt.
            
         
               3)
            
            
               Tredje anbringende vedrørende bestemmelsens begrundelse i skattesystemets art og indre opbygning
               Sagsøgeren har på dette punkt gjort gældende, at saneringsklausulen i § 8c, stk. 1a, KStG kan begrundes med skattesystemets art og indre opbygning og derfor ikke udgør statsstøtte som omhandlet i artikel 107, stk. 1, TEUF.